Consultația se desfășoară în două etape. În primul rând, vom avea o consultație telefonică de 15 minute, în care vei putea discuta despre nevoile și obiectivele tale, și vei afla care este rolul tău în pregătirea consultației complete. A doua etapă se desfășoară pe Zoom (sau platforme similare de video call) și durează între 30 și 60 de minute, în funcție de pachetul ales de tine. În cadrul acestei consultații vom evalua alimentația curentă și stilul de viață. Vom identifica punctele forte și zonele de îmbunătățit, vom descoperi problemele tale și sursa acestora, apoi vom stabili împreună ordinea priorităților și vom alege metodele prin care vei ajunge la obiectivul stabilit. În urma consultației, vei afla și necesarul tău energetic și repartiția optimă de macronutrienți. Vei fi informat și educat în legătură cu organismul tău, precum și modul în care alimentația și stilul de viață influențează procesele din corp, și vom stabili strategii personalizate pentru a controla poftele alimentare. Dacă alegi un pachet cu plan alimentar personalizat, vei beneficia de o a două consultație pe Zoom pentru feedback și optimizare, de obicei în a treia săptămână a programului.